Lav et referat af nedenstående tekst:

Tekst:
- Mine tanker går til de efterladte. Synes venstrefløjen og andre der har støttet islams indtog i Danmark bør gøres til medskyldige! Sådan skrev den nordjyske folketingskandidat og gruppeformand for Dansk Folkeparti i Region Nordjylland Kristoffer Hjort Storm i forbindelse med lørdagens skyderi på Krudttønden på Østerbro i København. Tweetet fik hurtigt en hård medfart fra andre brugere af det sociale medie, og kort efter blev det igen fjernet. - Du er da i sandhed en mand uden format og klasse, skriver brugeren Dennis Jørgensen. Kristoffer Hjort Storm erkender, at tweetet er meget uheldigt. Han siger selv, at han har ladet følelserne løbe af med ham, og at formuleringen af tweetet er upassende. - Jeg er rigtig ked af det, for jeg kan godt se nu, hvordan det skader mig selv og partiet, og jeg har åbenbart også såret en del på venstrefløjen, og det var ikke det, der var min hensigt, siger Kristoffer Hjort Storm til TV2/Nord. Kristoffer Hjort Storm siger desuden, at han er ny på twitter og ikke var klar over, hvor hurtigt tingene kan brede sig på mediet.

Referat:
Kristoffer Hjort Storm langede på twitter ud efter venstrefløjen efter lørdagens attentat i København. Nu er tweetet fjernet igen.